Jean-Louis Siweck

De Jean-Louis ("Jean-Lou") Siweck, gebuer den 12. Dezember 1970 an der Stad LëtzebuergFiche biographique op paperjam.lu., ass e lëtzebuergesche Journalist. Hien ass vum 16. September 2021 un Direkter vum Radio 100,7. Virdru war hie vum 1. Mee 2018 u Generaldirekter vun Editpress, wou hien Nofollger vun der Danièle Fonck gouf."Jean-Lou Siweck à la direction d'Editpress." paperjam.lu, 12 Mars 2018, 19:30. Nach virdru war hie vun November 2013 bis September 2017 Chefredakter vum Luxemburger Wort.

De Jean-Lou Siweck huet Journalistik op der Université libre de Bruxelles studéiert. Duerno war hien um Collège d'Europe zu Bruges.

Vun 1998 bis 2000 a vun 2002 bis 2004 huet hie fir d'Wochenzeitung d'Lëtzebuerger Land geschafft. Dertëscht war hien e Joer am Generalsekretariat vun der Banque générale du Luxembourg"Die Führungsebene" op bgl.lu, gekuckt: 08.11.2013. an dono Redakter an der Dageszeitung Le Quotidien. Vun 2004 bis Oktober 2013 war e wirtschaftleche Beroder vum Premierminister Jean-Claude Juncker. Den 1. November 2013 gouf hien zum Chefredakter vum Luxemburger Wort ernannt."Kritisch und unabhängig - aber nicht wertelos." wort.lu, 08.11.2013, 13h00:09..

Enn September 2017 huet hien, no Divergenze mam Verwaltungsrot zur Ligne éditoriale, d'Wort verlooss"Jean-Lou Siweck quitte le Luxemburger Wort." wort.lu, 21. September 2017 um 16:30. an ass zanter dem 1. November nees Conseiller am Staatsministère""De Jean-Lou Siweck ass zeréck op sengem ale Posten." rtl.lu, 06.11.2017, 18:01:22..
Den 19. Januar 2018 gouf hie vum Ministerrot an de Verwaltungsrot vum Radio 100,7 genannt"Jean-Lou Siweck im Verwaltungsrat von Radio 100,7." Wort.lu vum 19.1.2018, wou hien den 30. Mäerz 2018 vum Jacques Thill ofgeléist goufArrêté vun der Nominatioun vum Jacques Thill.

 Gielercher 



 Um Spaweck 
 Fiche biographique op paperjam.lu.

Kategorie:Gebuer 1970
Kategorie:Lëtzebuergesch Journalisten
Kategorie:Chevalier de l'ordre de la couronne de chêne